**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/15-01/10

URBROJ: 2158-60-45-15-02

Osijek, 30. rujna 2015.

# SKRAĆENI ZAPISNIK

120. sjednice Vijeća Odjela (XIV. sjednice Vijeća Odjela u akademskoj 2014./2015. godini) održane 30. rujna 2015. u 12.00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (20):**

Prof. dr. sc. Dragan Jukić, prof. dr. sc. Ninoslav Truhar, prof. dr. sc. Antoaneta Klobučar, izv. prof. dr. sc. Mirta Benšić, izv. prof. dr. sc. Krešimir Burazin, izv. prof. dr. sc. Domagoj Matijević, doc. dr. sc. Dragana Jankov Maširević, doc. dr. sc. Snježana Majstorović, doc. dr. sc. Mirela Jukić Bokun, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Matić, doc. dr. sc. Mihaela Ribičić Penava, doc. dr. sc. Nenad Šuvak, doc. dr. sc. Zoran Tomljanović, predstavnici suradnika: dr. sc. Ivan Soldo i dr. sc. Domagoj Ševerdija, predstavnik nastavnika: Josip Cvenić, predstavnici studenata: Toni Milas i predstavnik ostalih zaposlenika: Goran Marković.

**Ispričani članovi (7)**

Prof. dr. sc. Rudolf Scitovski, prof. dr. sc. Šime Ungar, izv. prof. dr. sc. Zdenka Kolar-Begović, izv. prof. dr. sc. Kristian Sabo i predstavnica studenata: Dolores Begović, Marijana Pravdić i Dino Škrobar.

**Ostali nazočni (12):**

Dr. sc. Danijel Grahovac, dr. sc. Ljerka Jukić Matić, dr. sc. Ivana Kuzmanović, dr. sc. Suzana Miodragović, dr. sc. Ivan Vazler, mr. sc. Petar Taler, Darija Brajković, Ivana Crnjac, Jelena Jankov, Ivan Papić, Biljana Graša i Marija Sabo.

Pročelnica Odjela, izv. prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 119. sjednice Vijeća Odjela od 2. rujna 2015. godine
2. Pokretanje dijela postupka izbora dr. sc. Slobodana Jelića, poslijedoktoranda Odjela za matematiku, u znanstveno zvanje znanstvenog suradnika iz znanstvenog područja Prirodnih znanosti, znanstvenog polja matematika

* Imenovanje Stručnog povjerenstva

1. Pokretanje dijela postupka izbora dr. sc. Domagoja Ševerdije, poslijedoktoranda Odjela za matematiku, u znanstveno zvanje znanstvenog suradnika iz znanstvenog područja Tehničkih znanosti, znanstvenog polja računarstvo
2. Pokretanje dijela postupka izbora dr. sc. Ivice Martinjaka, u znanstveno zvanje znanstvenog suradnika iz znanstvenog područja Prirodnih znanosti, znanstvenog polja matematika

* Imenovanje Stručnog povjerenstva

1. Usvajanje Izvješća o realizaciji nastave u ljetnom semestru akademske 2014./2015. godine na Odjelu za matematiku
2. Prijedlog Odluke o uvjetima za prijelaz studenata

* s preddiplomskog sveučilišnog studija Matematike na integrirani preddiplomski i diplomski sveučilišni nastavnički studij Matematike i informatike
* s integriranog preddiplomskog i diplomskog sveučilišnog nastavničkog studija Matematike i informatike na preddiplomski sveučilišni studij Matematike

1. Razrješenje i imenovanje predsjednika/predsjednice Povjerenstva za nastavu i studente na Odjelu za matematiku
2. Ustrojstvo Odjela za matematiku

* imenovanje predstojnika Zavoda
* potvrda izbora predsjednika (šefova) Katedri
* donošenje Odluke o ustrojstvu Odjela za matematiku

1. Imenovanje voditelja godišta u akademskoj 2015./2016. godini
2. Imenovanje mentora studentima prve godine preddiplomskog sveučilišnog studija Matematike i integriranog preddiplomskog i diplomskog sveučilišnog nastavničkog studija Matematike i informatike u akademskoj 2015./2016. godini
3. Razno

Dnevni red je jednoglasno usvojen.

**AD 1.**

*Usvajanje zapisnika 119. sjednice Vijeća Odjela od 2. rujna 2015.*

Zapisnik 119. sjednice Vijeća Odjela *jednoglasno* je usvojen u cijelosti *(Prilog 1).*

**AD 2.**

*Pokretanje dijela postupka izbora dr. sc. Slobodana Jelića, poslijedoktoranda Odjela za matematiku, u znanstveno zvanje znanstvenog suradnika iz znanstvenog područja Prirodnih znanosti, znanstvenog polja matematika*

Vijeće Odjela za matematiku *jednoglasno* je donijelo odluku o pokretanju dijela postupka izbora **dr. sc. Slobodana Jelića**, poslijedoktoranda Odjela za matematiku Sveučilišta Josipa Jurja Strossmayera u Osijeku, **u znanstveno zvanje** **znanstvenog suradnika u znanstvenom području prirodnih znanosti, znanstvenom polju Matematika** na Odjelu za matematiku u sastavu Sveučilišta Josipa Jurja Strossmayera u Osijeku *(Prilog 2)*.

* *Imenovanje Stručnog povjerenstva*

Vijeće Odjela za matematiku *jednoglasno* je donijelo odluku o imenovanju Stručnog povjerenstva za davanje mišljenja o izboru **dr. sc. Slobodana Jelića,** poslijedoktoranda Odjela za matematiku Sveučilišta Josipa Jurja Strossmayera u Osijeku, u znanstveno zvanje **znanstvenog suradnika** u znanstvenom području prirodnih znanosti, znanstvenom polju Matematika, u sastavu:

1. **Izv. prof. dr. sc. Domagoj Matijević**, izvanredni profesor Odjela za matematiku Sveučilišta Josipa Jurja Strossmayera u Osijeku, predsjednik
2. **Prof. dr. sc. Robert Manger**,redoviti profesor u trajnom zvanju Matematičkog odsjeka Prirodoslovno-matematičkog fakulteta Sveučilišta u Zagrebu, član
3. **Doc. dr. sc. Goranka Nogo**, docentica Matematičkog odsjeka Prirodoslovno-matematičkog fakulteta Sveučilišta u Zagrebu, član *(Prilog 3)*.

**AD 3.**

*Pokretanje dijela postupka izbora dr. sc. Domagoja Ševerdije, poslijedoktoranda Odjela za matematiku, u znanstveno zvanje znanstvenog suradnika iz znanstvenog područja Tehničkih znanosti, znanstvenog polja računarstvo*

Vijeće Odjela za matematiku *jednoglasno* je donijelo odluku o pokretanju dijela postupka izbora **dr. sc. Domagoja Ševerdije,** poslijedoktoranda Odjela za matematiku Sveučilišta Josipa Jurja Strossmayera u Osijeku, **u znanstveno zvanje** **znanstvenog suradnika u znanstvenom području tehničkih znanosti, znanstvenom polju Računarstvo** na Odjelu za matematiku u sastavu Sveučilišta Josipa Jurja Strossmayera u Osijeku *(Prilog 4).*

**AD 4.**

*Pokretanje dijela postupka izbora dr. sc. Ivice Martinjaka, u znanstveno zvanje znanstvenog suradnika iz znanstvenog područja Prirodnih znanosti, znanstvenog polja matematika*

Vijeće Odjela za matematiku *jednoglasno* je donijelo odluku o pokretanju dijela postupka izbora **dr. sc. Ivice Martinjaka u znanstveno zvanje** **znanstvenog suradnika u znanstvenom području prirodnih znanosti, znanstvenom polju Matematika** na Odjelu za matematiku u sastavu Sveučilišta Josipa Jurja Strossmayera u Osijeku (*Prilog 5).*

* *Imenovanje Stručnog povjerenstva*

Vijeće Odjela za matematiku *jednoglasno* je donijelo odluku o imenovanju Stručnog povjerenstva za davanje mišljenja o izboru **dr. sc. Ivice Martinjaka** u znanstveno zvanje **znanstvenog suradnika** u znanstvenom području prirodnih znanosti, znanstvenom polju Matematika u sastavu:

1. **Prof. dr. sc. Mario-Osvin Pavčević**, redoviti profesor Fakulteta elektrotehnike i računarstva Sveučilišta u Zagrebu, predsjednik
2. **Prof. dr. sc. Dragan Jukić**, redoviti profesor u trajnom zvanju Odjela za matematiku Sveučilišta Josipa Jurja Strossmayera u Osijeku, član
3. **Prof. dr. sc. Dragutin Svrtan**,redoviti profesor u trajnom zvanju Matematičkog odsjeka Prirodoslovno-matematičkog fakulteta Sveučilišta u Zagrebu, član *(Prilog 6)*.

**AD 5.**

*Usvajanje Izvješća o realizaciji nastave u ljetnom semestru akademske 2014./2015. godine na Odjelu za matematiku*

Vijeće Odjela za matematiku *jednoglasno* je prihvatilo Izvješće o realizaciji nastave u ljetnom semestru akademske 2014./2015. godine na Odjelu za matematiku u sastavu Sveučilišta Josipa Jurja Strossmayera u Osijeku *(Prilog 7)*.

**AD 6.**

*Prijedlog Odluke o uvjetima za prijelaz studenata*

* *s preddiplomskog sveučilišnog studija Matematike na integrirani preddiplomski i diplomski sveučilišni nastavnički studij Matematike i informatike*
* *s integriranog preddiplomskog i diplomskog sveučilišnog nastavničkog studija Matematike i informatike na preddiplomski sveučilišni studij Matematike*

Vijeće Odjela za matematiku *jednoglasno* je donijelo odluke o uvjetima za prijelaz studenata:

* s preddiplomskog sveučilišnog studija Matematike na integrirani preddiplomski i diplomski sveučilišni nastavnički studij Matematike i informatike *(Prilog 8.1.)*
* s integriranog preddiplomskog i diplomskog sveučilišnog nastavničkog studija Matematike i informatike na preddiplomski sveučilišni studij Matematike *(Prilog 8.2.).*

**AD 7.**

*Razrješenje i imenovanje predsjednika/predsjednice Povjerenstva za nastavu i studente na Odjelu za matematiku*

Vijeće Odjela za matematiku *jednoglasno* je donijelo odluku o razrješenju **izv. prof. dr. sc. Kristiana Sabo,** izvanrednog profesora Odjela za matematiku Sveučilišta Josipa Jurja Strossmayera u Osijeku dužnosti **predsjednika Povjerenstva za nastavu i studente** na Odjelu za matematiku Sveučilišta Josipa Jurja Strossmayera u Osijeku i **imenovanju doc. dr. sc. Darije Marković**, docentice Odjela za matematiku Sveučilišta Josipa Jurja Strossmayera u Osijeku, **predsjednicom Povjerenstva za nastavu i studente** na Odjelu za matematiku Sveučilišta Josipa Jurja Strossmayera u Osijeku *(Prilog 9)*.

**AD 8.**

*Ustrojstvo Odjela za matematiku*

* *imenovanje predstojnika Zavoda*

Vijeće Odjela za matematiku *jednoglasno* je donijelo odluke o imenovanju:

1. **Prof. dr. sc. Dragana Jukića,** redovitog profesora u trajnom zvanju Odjela za matematiku za **predstojnika Zavoda za teorijsku matematiku** na Odjelu za matematiku u sastavu Sveučilišta Josipa Jurja Strossmayera u Osijeku
2. **Prof. dr. sc. Ninoslava Truhara,** redovitog profesora u trajnom zvanju Odjela za matematiku za **predstojnika Zavoda za primijenjenu matematiku** na Odjelu za matematiku u sastavu Sveučilišta Josipa Jurja Strossmayera u Osijeku *(Prilog 10)*

* *potvrda izbora predsjednika (šefova) Katedri*

Vijeće Odjela za matematiku *jednoglasno* je donijelo odluke o potvrdi izbora:

1. **Doc. dr. sc. Ivana Matića,** docenta Odjela za matematiku **za predsjednika (šefa) Katedre za algebru i matematičku analizu** u Zavodu za teorijsku matematiku na Odjelu za matematiku u sastavu Sveučilišta Josipa Jurja Strossmayera u Osijeku
2. **Izv. prof. dr. sc. Mirte Benšić,** izvanredne profesorice Odjela za matematiku **za predsjednicu (šefa) Katedre za teoriju vjerojatnosti i matematičku statistiku** u Zavodu za teorijsku matematiku na Odjelu za matematiku u sastavu Sveučilišta Josipa Jurja Strossmayera u Osijeku
3. **Prof. dr. sc. Rudolfa Scitovskog,** redovitog profesora u trajnom zvanju Odjela za matematiku **za predsjednika (šefa) Katedre za numeričku matematiku** u Zavodu za primijenjenu matematiku na Odjelu za matematiku u sastavu Sveučilišta Josipa Jurja Strossmayera u Osijeku
4. **Izv. prof. dr. sc. Kristiana Sabo,** izvanrednog profesora Odjela za matematiku **za predsjednika (šefa) Katedre za primijenjenu matematiku** u Zavodu za primijenjenu matematiku na Odjelu za matematiku u sastavu Sveučilišta Josipa Jurja Strossmayera u Osijeku
5. **Izv. prof. dr. sc. Domagoja Matijevića,** izvanrednog profesora Odjela za matematiku **za predsjednika (šefa) Katedre za računarstvo** u Zavodu za primijenjenu matematiku na Odjelu za matematiku u sastavu Sveučilišta Josipa Jurja Strossmayera u Osijeku *(Prilog 11)*

* *donošenje Odluke o ustrojstvu Odjela za matematiku*

Vijeće Odjela za matematiku *jednoglasno* je donijelo odluku o ustrojstvu Odjela za matematiku u sastavu Sveučilišta Josipa Jurja Strossmayera u Osijeku u akademskoj 2015./2016. godini *(Prilog 12)*.

**AD 9.**

*Imenovanje voditelja godišta u akademskoj 2015./2016. godini*

Vijeće Odjela za matematiku *jednoglasno* je donijelo odluku o imenovanju voditelja godišta u akademskoj 2015./2016. godini na Odjelu za matematiku Sveučilišta Josipa Jurja Strossmayera u Osijeku *(Prilog 13)*.

**AD 10.**

*Imenovanje mentora studentima prve godine preddiplomskog sveučilišnog studija Matematike i integriranog preddiplomskog i diplomskog sveučilišnog nastavničkog studija Matematike i informatike u akademskoj 2015./2016. godini*

Vijeće Odjela za matematiku *jednoglasno* je donijelo odluku o imenovanju mentora studentima prve godine preddiplomskog sveučilišnog studija Matematike i integriranog preddiplomskog i diplomskog sveučilišnog nastavničkog studija Matematike i informatike u akademskoj 2015./2016. godini na Odjelu za matematiku Sveučilišta Josipa Jurja Strossmayera u Osijeku. Popis imenovanih mentora studenata i pripadajućih studenata nalaze se u *Prilogu 14*.

**AD 11.**

*Razno*

* *Upis ocjene u indeks i prijavnicu*

Izv. prof. dr. sc. Mirta Benšić, pročelnica Odjela za matematiku izvjestila je sve prisutne da ocjene u indeks i prijavnicu mogu unijeti i potpisati samo nositelji kolegija.

* *Inicijalno testiranje i organizacija predkolegija*

Izv. prof. dr. sc. Mirta Benšić, pročelnica Odjela za matematiku izvjestila je sve prisutne da će i ove godine biti provedeno inicijalno testiranje studenata prve godine studija i da će se organizirati Predkolegij. Također je izvjestila prisutne da će se na upit od strane Građevinskog fakulteta Osijek u istom obliku organizirati inicijalno testiranje i Predkolegij na njihovom fakultetu u organizaciji Odjela za matematiku.

Doc. dr. sc. Mirela Jukić Bokun izvjestila je prisutne da će se Inicijalni test održati u petak 2. listopada 2015. u 8:00 sati. Cilj Inicijalnog testa je provjera znanja srednjoškolskog gradiva iz matematike. O rezultatima Inicijalnog testa studenti će biti obaviješteni kroz individualne razgovore s voditeljima. Popis studenata zajedno s imenima pridruženih voditelja, kao i vrijeme te mjesto individualnih razgovora bit će objavljeni na mrežnoj stranici Predkolegija do 2. listopada 2015. Za studente koji na Inicijalnom testu ne postignu zadovoljavajuće rezultate, odnosno za studente kojima to voditelj preporuči, organizirat će se dodatna nastava tzv. Predkolegij, u okviru kojeg će se ponoviti srednjoškolsko gradivo iz matematike. Nastava na Predkolegiju održavat će se tijekom prva tri tjedna nastave u posebnim terminima. Nakon što završe predavanja iz Predkolegija organizirat će se kontrolno testiranje.

* *Vanjska suradnja*

Izv. prof. dr. sc. Mirta Benšić, pročelnica Odjela za matematiku izvjestila je sve prisutne da su dobili raspored zaduženja vanjske suradnje na sastavnicama Sveučilišta te sukladno tome da se pobrinu za organizaciju nastave.

* *ERASMUS*

Izv. prof. dr. sc. Mirta Benšić, pročelnica Odjela za matematiku izvjestila je sve prisutne koji planiraju realizirati mobilnost osoblja u svrhu podučavanja i osposobljavanja u okviru Programa Erasmus+ da su dužni podnijeti zahtjev za plaćeni dopust tajnici Odjela za matematiku. Za vrijeme trajanja mobilnosti korisnicima se na drugačiji način obračunava plaća, pravo na naknadu troškova prijevoza itd.

* *Evidencija radnog vremena*

Izv. prof. dr. sc. Mirta Benšić, pročelnica Odjela za matematiku izvjestila je sve prisutne da su sveučilišta za **zaposlene nastavnike, suradnike, znanstvenike i umjetnike, odnosno zaposlene koji sudjeluju u neposrednom odgojno obrazovnom radu**, sukladno Pravilniku o sadržaju i načinu vođenja evidencije o radnicima, obvezna voditi podatke o radnom vremenu a koji su prilagođeni naravi njihovog rada na način da se posebno evidentiraju samo **normirani oblici rada**. O načinu evidentiranja biti će naknadno obaviješteni.

* *Uvodni sat*

Izv. prof. dr. sc. Mirta Benšić, pročelnica Odjela za matematiku izvjestila je prisutne da će se u četvrtak, 1. listopada 2015. godine u 9 sati u Predavaonici 1, održati uvodni sat sa studentima prve godine preddiplomskog sveučilišnog studija Matematike i integriranog preddiplomskog i diplomskog sveučilišnog nastavničkog studija Matematike i informatike. Pozvala je zamjenike pročelnika: prof. dr. sc. Ninoslava Truhara i izv. prof. dr. sc. Krešimira Burazina, nastavnike i asistente koji imaju nastavu na I. godini studija te voditelje ureda da prisustvuju uvodnom satu.

* *Smotra Sveučilišta-informacija*

Izv. prof. dr. sc. Mirta Benšić, pročelnica Odjela za matematiku izvjestila je sve prisutne da će se 4. i 5. prosinca 2015. na Ekonomskom fakultetu u Osijeku, Trg Ljudevita Gaja 7 održati 19. Smotra Sveučilišta Josipa Jurja Strossmayera u Osijeku.

* *Akademsko kulturno-umjetničko društvo „Strossmayer“*

Izv. prof. dr. sc. Mirta Benšić, pročelnica Odjela za matematiku izvjestila je prisutne o osnivanju Akademskog kulturno-umjetničkog društva „Strossmayer“ s pozivom svim zainteresiranim studentima i zaposlenicima Sveučilišta da postanu članovi AKUD-a “Strossmayer”. Prvo okupljanje najavljeno je za ponedjeljak 19. listopada 2015. u 20:00 sati u auli Rektorata.

* *Informacija o metodičkim vježbama – dr. sc. Ljerka Jukić Matić*

Dr. sc. Ljerka Jukić Matić obavijestila je prisutne da će se metodičke vježbe za studente 5. godine integriranog preddiplomskog i diplomskog sveučilišnog nastavničkog studija Matematike i informatike u zimskom semestru održati od 30.11.2015. do 5.12.2015.

Izv. prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12.50 sati.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Izv. prof. dr. sc. Mirta Benšić |